Diari Oficial de la Generalitat Valenciana


Sumari del DOGV 980, del 10-01-1989 (1989/812882)

CIRCULAR conjunta de la Direcció General del Tresor i Patrimoni i de la Direcció General de Tributs de la Conselleria d'Economia i Hisenda sobre la devolució o no retenció de quantitats en concepte d'Impost General sobre el Tràfic d'Empreses.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   980

Data del DOGV
:   10-01-1989

Secció del DOGV
:   ALTRES DISPOSICIONS

Número del document
:   1989/812882


Data del document
:   21-12-1988

Organisme emissor
:   Conselleria d'Economia i Hisenda

Tipus de document
:   Anunci

Circular conjunta de la Dirección General del Tresor i Patrimoni i de la Direcció General de Tributs de la Conselleria d'Economia i Hisenda, sobre la devolució o no retenció de quantitats en concepte d'Impost General sobre Tràfic d'Empresas.  
l?aplicació de l'exempció de l'Impost General sobre el Tràfic d'Empreses prevista en l'article 34, B ,3.ª) del Reglament de l'Impost esmentat, aprovat per Reial Decret de 19 d'octubre de 1.981, a les execucions d'obres directament formalitzades entre el promotor i el contractista per a l'equipament comunitari primari que consistesquen en la construcció d'edificis destinats al servei públic de l'Estat i els seus Organismes Autònoms, Entitats Territorials o Corporacions Locals, ha estat objecte d'un debat profund.  
La qüestió ha quedat resolta en estimar el Tribunal Suprem en reiterades sentències que l'Administració té l?obligació de tornar als contractistes les quantitats indegudament retingudes en concepte d'IGTE.  
En aquest sentit, la Secretaria General d'Hisenda del Ministeri d'Economia i Hisenda, en data 15 de juliol de 1.988 ha dictat una resolució per a la unificació de criteris en l?execució de sentències i resolucions relatives al tema plantejat, que ha de ser completada en l?àmbit de la Comunitat Valenciana amb aquesta Circular, en virtut de la qual s'ordena:  
Primer. En tots aquells contractes d'execució d'obres d'equipament comunitari subjectes a IGTE, que estiguen encara en fase d?execució o liquidació, els òrgans administratius contractants s'hauran d'abstenir, d'ara endavant, d'efectuar la retenció citada per l'impost esmentat.  
Segon. Quan es formule la sol·licitud de devolució de quantitats indegudament retingudes per IGTE a conseqüència de contractes d'execució d'obres d'equipament comunitari en virtut de sentència ferma i resolució igualment ferma dels Tribunals Econòmico-Administratius, es donarà trasllat d'aquesta a la Direcció General del Tresor i Patrimoni de la Conselleria d'Economia i Hisenda, la qual procedirà de la manera següent:  
A) Si la quantitat la devolució de la qual es reclama hagués estat ingressada al seu moment en la Hisenda Pública, es trametrà, si s'escau, la documentació presentada a la Delegació Provincial d'Hisenda corresponent perquè aquesta efectue la devolució oportuna.  
B) Si la quantitat esmentada no hagués estat encara ingressada, la devolució serà efectuada per la Direcció General del Tresor i Patrimoni de la Conselleria d'Economia i Hisenda.  
En aquest cas, a la sol·licitud de devolució s'hauran d'adjuntar les dades o documents següents:  
1. Fotocòpia de la carta de pagament.  
2. Testimoni o còpia de la sentència o resolució de la jurisdicció econòmico-administrativa en què es reconega el dret a devolució.  
3. Dades del compte corrent en què es vol rebre la transferència corresponent.  
En el termini de vint dies a partir de la presentació de l'escrit de reclamació i documents que han d'adjuntar-lo, la Direcció General del Tresor i Patrimoni efectuarà la devolució.  
València, 21 de desembre de 1988. - El Director General del Tresor i Patrimoni: Fernando García Gómez. El Director General de Tributs: José Cros Garrido.